ขอสอบถามค่ะ ตอนนี้อายุ 25ปี คลำเจอก้อนกลมๆ ใต้ฐานนม เพื่อนบอกว่าเม็ดแป้ง ถูกไหมคะ แล้วเป็นอันตรายไหมคะ แต่มีมาตั้งแต่อายุประมาณ 12 แล้ว เป็นทั้งสองข้างค่ะ
สวัสดีค่ะ หากคลำได้ก้อนแข็งที่เต้านมมาหลายปีแล้ว ไม่ได้ลุกลามหรือขยายขนาดขึ้น ก้อนที่คลำได้ไม่น่าจะใช่ก้อนเนื้องอกหรือมะเร็งเต้านมที่เป็นอันตราย อาจจะเกิดจาก-ถุงน้ำหรือซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย หากซีสต์มการอักเสบ ก็จะทำให้มีอาการเจ็บได้-ก้อนเนื้องอกธรรมดา มีหลายชนิด ที่พบได้บ่อย คือ ก้อนเนื้องอกชื่อ fibroadenoma-เซลล์ไขมันในเต้านมตาย โดยเป็นผลจากการที่เต้านมถูกกระแทก-การอักเสบของเนื้อเยื่อในเต้านม แต่จะทำให้เกิดอาการบวมแดงของผิวหนังร่วมด้วย และมีอาการเจ็บหรือปวดโดยในช่วงก่อนการมีประจำเดือนหรือขณะมีประจำเดือน ฮอร์โมนในร่างกายจะส่งผลให้เต้านมมีการขยายขนาดขึ้นเล็กน้อย และอาจทำให้มีอาการเจ็บ คัดตึงเต้านมและคลำดูแข็งกว่าปกติได้แนะนำพบแพทย์เพื่อตรวจเต้านมเพิ่มเติม และอาจส่งทำอัลตราซาวน์เต้านมเพื่อให้ได้การวินิจฉัยที่แน่นอนหากเป็นก้อนที่เป็นมาเรื้อรัง ไม่หายไปตามรอบเดือนและควรตรวจเต้านมเองทุกเดือนเพื่อดูว่ามีก้อนใดๆที่ผิดปกติเกิดขึ้นใหม่หรือไม่